মেঘালয়ৰ মাউৰেংনেং সমষ্টিৰ পৰা কংগ্ৰেছ দলৰ টিকটত নিৰ্বাচনত অৱতীৰ্ণ হৈ বিজয়ী হোৱা নংৰামৰ অকাল মৃত্যুত সমগ্ৰ ৰাজ্য খনতে শোকৰ ছাঁ পৰিছে।
আজি পুৱা বিধায়কগৰাকী হৃদৰোগত আক্ৰান্ত হোৱাৰ পিছতে তেওঁক লগে লগে শ্বিলঙৰ ইন্দিৰা গান্ধী ইনষ্টিটিউট অৱ হেলথ এণ্ড মেডিকেল ছায়েন্সলৈ লৈ যোৱা হয় যদিও চিকিৎসকে তেওঁক মৃত ঘোষণা কৰে।
২০১৮ চনত কংগ্ৰেছত যোগদান কৰা নংৰামৰ পিতৃ চাৰ্লছ পিনগ্ৰপে এগৰাকী জ্যেষ্ঠ কংগ্ৰেছীৰ লগতে মেঘালয় বিধানসভাৰ প্ৰাক্তন অধ্যক্ষ আছিল।
মেঘালয়ৰ মুখ্যমন্ত্ৰী কনৰাড চাংমাই ডেভিড নংৰামৰ মৃত্যুত শোক প্ৰকাশ কৰি টুইটাৰত কৈছে যে নংৰাম এগৰাকী অতি কৰ্মযোগী ব্যক্তি আছিল।
